पाएं अपने शहर की ताज़ा ख़बरें और फ्री ई-पेपरडाउनलोड करें
पुणे. बांग्लादेश से अपहरण की गईं दो बहनों सहित आठ युवतियों को अपराध शाखा की सामाजिक सुरक्षा विभाग ने पुणे स्थित रेडलाइट एरिया से मुक्त किया है। लगातार 14 घंटों तक की गई छापेमार कार्रवाई में 7 आरोपियों को गिरफ्तार किया गया है। उनमें तीन महिलाएं शामिल हैं। सामाजिक सुरक्षा विभाग के वरिष्ठ पुलिस निरीक्षक भानुप्रताप बर्गे ने बताया कि विभाग द्वारा शुक्रवार की रात 9 बजे से रेस्क्यू ऑपरेशन शुरू किया गया था, जो लगातार 14 घंटे चला।
रेडलाइट एरिया स्थित चार इमारतों पर छापा मार जबरन वेश्या व्यवसाय करने के लिए बंदी बनाई हुईं कुल आठ युवतियों को मुक्त कराया गया। उनमें सात बांग्लादेश की निवासी हैं। उनमें दो सगी बहनों का समावेश भी हैं जिनका दो माह पहले ढाका से अपहरण किया गया था। उनकी अपहरण होने की जानकारी पुलिस आयुक्त गुलाबराव पोल को दिल्ली से फैक्स के जरिए सूचित की गई थी। बांग्लादेश सरकार ने भारत सरकार को उन्हें ढूंढने में सहयोग करने का अनुरोध भी किया था।
इस मामले की गंभीरता को देख रेडलाइट क्षेत्र में छापेमार कार्रवाई की गई। मुक्त कराई गईं युवतियों में छह नाबालिग हैं। इस कार्रवाई में कुल 7 आरोपियों को गिरफ्तार किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn